Joia Mare, zi a smereniei, iubirii și jertfei lui Hristos
Sfânta și Marea Joi este o zi plină de profunzime, în care se împlinesc evenimente fundamentale pentru mântuirea lumii. Aceasta este ziua smereniei, iubirii și jertfei lui Hristos, ziua în care Mântuitorul le oferă ucenicilor și, prin ei, tuturor creștinilor, cea mai mare moștenire: Sfânta Euharistie, potrivit Părintelui Arhimandrit Mina, Exarh al mănăstirilor din Episcopia Sălajului și stareț al Mănăstirii Bobota din județul Sălaj.